Kvennalið Blakfélags Fjallabyggðar spilaði við Þrótt Reykjavík-b í dag á Siglufirði í fyrsta blakleik ársins í Fjallabyggð . Þróttur var í næstneðsta sæti fyrir leikinn en BF hefur verið að þokast upp töfluna var fyrir ofan miðja deild . BF stelpurnar léku síðast 8. desember en Þróttur spilaði við Völsung í gær á Húsavík , þar sem þær töpuðu 0 - 3 . BF byrjaði leikinn af krafti og komust í 4 - 0 , 8 - 2 og 10 - 4 . Þróttarastelpurnar komust aldrei almennilega inn í leikinn í fyrstu hrinu og var BF mun betra liðið . Í stöðunni 16 - 7 tók Þróttur leikhlé , en BF skoraði næstu fimm stig eftir hlé , og var staðan því orðin 21 - 7 . BF vann hrinuna örugglega 25 - 8 og voru komnar í 1 - 0 . Í annari hrinu byrjaði BF líka sterkt og komust í 9 - 2 og tóku þá Þróttarar leikhlé . BF komst skömmu síðar í 12 - 4 og aftur tóku Þróttarar leikhlé . BF komst í 17 - 5 og virtist vera formsatriði að klára hrinuna . Lokatölur í hrinunni voru 25 - 13 og BF var komið í 2 - 0 . Þriðja hrina var aðeins jafnari og reyndu Þróttarastelpur hvað þær gátu að halda í við BF . BF komst í 5 - 1 , 10 - 6 og 13 - 11 . BF komst svo í 17 -11 og 21 - 15 og tóku þá Þróttarar leikhlé . BF komst í 23 - 18 og voru nálægt því að klára leikinn . Þróttur minnkaði muninn í 24 - 21 en BF vann hrinuna 25 - 21 og leikinn örugglega 3 - 0 . Frábær byrjun hjá BF stelpum , en ungu stelpurnar spiluðu stórt hlutverk í þessum leik og voru að koma sterkar inn . BF er núna með 22 stig í 5. sæti deildarinnar eftir 13 leiki . Liðin fyrir ofan hafa öll spilað færri leiki en BF .